**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

 **2.ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 16 /12/2021**

 **Αριθμ. Πρωτ.: 23599**

**ΑΠΟΣΠΑΣΜΑ**

**Από το πρακτικό της αριθμ. 39ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 359**

**Έγκριση παράτασης προθεσμίας συνολικού χρόνου σύμβασης ανάθεσης για την προμήθεια με τίτλο : «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ INFO KIOSKS ΣΤΑ ΠΛΑΙΣΙΑ ΤΗΣ ΠΡΑΞΗΣ ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ » έως 28.01.2022.**

Στη Λιβαδειά σήμερα 14η Δεκεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 23241/10-12-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6), ήτοι:

 **ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1.Παπαϊωάννου Λουκάς

2. Καλογρηάς Αθανάσιος 2.Μπράλιος Νικόλαος

 3. Νταντούμη Ιωάννα

4. Καράβα Χρυσοβαλάντου – Βασιλική Aν και είχαν νόμιμα προσκληθεί

5. Μερτζάνης Κωνσταντίνος

 6. Καπλάνης Κωνσταντίνος

7. Καραμάνης Δημήτριος (προσήλθε στο 3ο Θ.Η.Δ.)

 Ο Προέδρος της Οικονομικής Επιτροπής εισηγούμενος το 11ο θέμα της ημερήσιας διάταξης έθεσε υπόψη των μελών το με αριθ. πρωτ.23118/09-12-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

 *Έχοντας υπ’ όψη:*

* *Την υπ΄αριθμόν 21/2021 Τεχνική Μελέτη : « Info Kiosks (πράξη Ανοικτό Κέντρο Εμπορίου Δήμου Λεβαδέων) » που συνέταξε η Διεύθυνση Τεχνικών Υπηρεσιών του Δήμου Λεβαδέων η οποία εγκρίθηκε με την υπ΄αριθμόν 5497/2021 Απόφαση του Δημάρχου Λεβαδέων*
* *Την υπ΄αριθμόν 9570/28.05.2021 Απόφαση απ’ ευθείας ανάθεσης του Δημάρχου Λεβαδέων για την προμήθεια με τίτλο : «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ INFO KIOSKS ΣΤΑ ΠΛΑΊΣΙΑ ΤΗΣ ΠΡΑΞΗΣ ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ ποσού 18.525,60€ συμπεριλαμβανομένου του Φ.Π.Α. η οποία και αναρτήθηκε στο ΔΙΑΥΓΕΙΑ με ΑΔΑ: 6Δ00ΩΛΗ-7ΚΙ και καταχωρήθηκε στο ΚΗΜΔΗΣ με κωδικό καταχώρησης 21AWRD008685697 2021-05-31*
* *Την υπ΄αριθμόν 10065/03.06.2021 υπογεγραμμένη Σύμβαση μεταξύ του Δημάρχου Λεβαδέων και της αναδόχου εταιρείας touchsmart-interactive systems μέσω του εκπροσώπου της κου Στεφανίδη Δ. Αθανάσιου , η οποία και καταχωρήθηκε στο ΚΗΜΔΗΣ με κωδικό καταχώρησης 21SYMV008713283 2021-06-04*
* *Το γεγονός ότι στο άρθρο 2 παρ. 1 και 2 “Διάρκεια σύμβασης – Χρόνος , τρόπος και τόπος ” και στο άρθρο 7 “ Τροποποίηση σύμβασης κατά την διάρκειά της ” της υπογεγραμμένης σύμβασης αναφέρεται ότι : “ 1. Η σύμβαση τίθεται σε ισχύ από την ημερομηνία υπογραφής του σχετικού συμφωνητικού και την ανάρτησή του στο ΚΗΜΔΗΣ και έως 31.12.2021 ” και “ 2. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής , ύστερα από σχετικό αίτημα του αναδόχου που υποβάλλεται πρίν τη λήξη της διάρκειάς της , σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου ………...”*
* *Τις διατάξεις του άρθρου 221 “ Όργανα διενέργειας διαδικασιών σύναψης δημοσίων συμβάσεων ” παρ.1ζ) , παρ.11 του Ν. 4412/2016 “ Δημόσιες Συμβάσεις Έργων , Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25ΕΕ) (Φ.Ε.Κ. 147/τΑ’/08.08.2016 ) ” όπως τροποποιήθηκε και ισχύει*
* *Τις διατάξεις του άρθρου 132 “ Τροποποίηση Συμβάσεων κατά την διάρκειά τους (άρθρο 72 της Οδηγίας 2014/24/ΕΕ)” του Ν. 4412 /2016 “ Δημόσιες Συμβάσεις Έργων , Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25ΕΕ) (Φ.Ε.Κ. 147/τΑ’/08.08.2016 ) ”*
* *Τις διατάξεις του άρθρου 206 “ Χρόνος Παράδοσης Υλικών ” του Ν. 4412 /2016 “ Δημόσιες Συμβάσεις Έργων , Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25ΕΕ) (Φ.Ε.Κ. 147/τΑ’/08.08.2016 ) ”*
* *Το υπ΄αριθμόν 22825/06.12.2021 εισερχόμενο στο Δήμο Λεβαδέων αίτημα της αναδόχου εταιρείας περί παράτασης της σύμβασης έως 28.01.2022 για τους λόγους : α) ότι τα touch panel που παρέλαβε ο ανάδοχος από τον προμηθευτή από την Κίνα ήταν σε λάθος διάσταση λόγω υπαιτιότητας του προμηθευτή , β) ότι το εξειδικευμένο εξάρτημα του touch panel (foil) που είναι ένα ειδικό φιλμ το οποίο επικολλάται εσωτερικά του αντιβανδαλικού τζαμιού του info kiosks και μετατρέπει οποιαδήποτε οθόνη σε αφής δεν υπάρχει διαθέσιμο εντός της ελληνική αγοράς για την άμεση προμήθειά του και γ) ότι η κατασκευή των εξαρτημάτων στην σωστή τους διάσταση έχει ήδη ξεκινήσει και αναμένεται η αποστολή τους από την Κίνα μέχρι της 10.12.2021 , αλλά η άφιξη και ο εκτελωνισμός τους παραμένει ασαφής λόγω της περιόδου των Χριστουγέννων και της πανδημίας η οποία και καθυστερεί επιπλέον τις εισαγωγές προϊόντων*

 *και λαμβάνοντας υπόψη :*

1. *ότι το αίτημα της αναδόχου εταιρείας touchsmart-interactive systems μέσω του εκπροσώπου της κου Στεφανίδη Δ. Αθανάσιου έγινε εμπρόθεσμα ήτοι 06.12.2021 και πριν την λήξη της σύμβασης*
2. *ότι οι καθυστερήσεις των προμηθειών των εξαρτημάτων για την εκτέλεση της σύμβασης έτσι όπως αυτές αναφέρονται στο αίτημα της αναδόχου εταιρείας δεν οφείλονται σε αποκλειστική υπαιτιότητα της*
3. *ότι λόγω των νέων συνθηκών που διαμορφώθηκαν στο πλαίσιο της προστασίας της δημόσιας υγείας από τον κίνδυνο περαιτέρω διασποράς της πανδημίας του κορωνοϊού COVID -19 που καθυστερούν όλες τις διαδικασίες γενικότερα παράδοσης*

 *ΕΙΣΗΓΕΊΤΑΙ*

 *Την Έγκριση παράτασης προθεσμίας συνολικού χρόνου σύμβασης ανάθεσης για την προμήθεια με τίτλο : «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ INFO KIOSKS ΣΤΑ ΠΛΑΊΣΙΑ ΤΗΣ ΠΡΑΞΗΣ ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ » για τους προαναφερθέντες λόγους έως 28.01.2022 ( ήτοι συνολικός χρόνος 30 ημέρες περίπου μετά την λήξη της σύμβασης ) .*

 Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. πρωτ. 23118/09-12-2021 έγγραφο της Δ/νσης Τεχνικών Υπηρεσιών του Δήμου Λεβαδέων

-Την υπ΄ αριθ. 22825/06-12-2021 αίτηση τoυ αναδόχου περί παράτασης σύμβασης

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την παράταση του συμβατικού χρόνου εκτέλεσης της δημόσιας σύμβασης : «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ INFO KIOSKS ΣΤΑ ΠΛΑΙΣΙΑ ΤΗΣ ΠΡΑΞΗΣ ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ »έως τις 28/01/2022 , για τους λόγους που αναγράφονται στο εισηγητικό μέρος της παρούσας.

**Η απόφαση πήρε αριθμό 359/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 16-12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Καραμάνης Δημήτριος